ai4bharat/Pralekha huggingface dataset:
مکانات اور شہری غریبی کے خاتمے کی وزارت
ہاؤسنگ اور شہری امور کی وزارت نے سوچھتا کے لیے تکنیکی معاونت ایجنسی کے طور پر آر آئی ٹی ای ایس کے ساتھ مفاہمت نامے پر دستخط کیے
استعمال شدہ پانی کے انتظام کو 1 لاکھ سے کم آبادی والے قصبوں کے لیے ایک نئے فنڈ والے پروگرام کے طور پر متعارف کرانا، شہری زندگی میں صفائی ستھرائی کے حوالے سے ایک مثالی تبدیلی کا باعث بنا ہے۔ ٹھوس فضلہ اور استعمال شدہ پانی کے انتظام کے عمل کو تیز رفتار کرنے پر توجہ مرکوز کرتے ہوئے، ہاؤسنگ اور شہری امور کی وزارت  نے آر آئی ٹی ای ایس لمیٹڈ کے ساتھ مفاہمت کی ایک یادداشت پر ، سوچھ بھارت مشن-اربن 2.0 کے تحت سالڈ ویسٹ مینجمنٹ اور یو ڈبلیو ایم کے لیے تکنیکی مدد کے لیےجناب منوج جوشی، سکریٹری، ا یم او ایچ یو اے ، محترمہ روپا مشرا، ۔ ایم او ایچ یو اے، جے ایس ، جناب آر کے دیال، ایگزیکٹو ڈائریکٹر-اربن انفرا اور جناب راہول متھل، آر آئی ٹی ایس ایس ، سی ایم ڈی کی موجودگی میں دستخط کیے۔
آر آئی ٹی ای ایس کا ٹیکنیکل سپورٹ یونٹ ایس بی ایم یو کی 3 سال کی مدت کے لیے مدد کرے گا۔ ایس ڈبلیو ایم کے تحت، مصروفیت کے شعبوں میں کچرے کے بندوبست کی سہولیات کی معیاری کاری اور انجینئرنگ ڈیزائن ہوں گے، جیسے میٹریل ریکوری کی سہولت، پرانے وقت کا فضلہ وغیرہ۔ یو ڈبلیو ایم کے تحت، آر آئی ٹی ای ایس سیوریج اور فیکل سلج مینجمنٹ کے شعبے میں معیارات اور تفصیلات کے لیے تکنیکی مدد فراہم کرے گا۔ کچرے واٹر ٹریٹمنٹ یونٹس کا دوبارہ استعمال، انجینئرنگ ڈیزائن اور عمل۔ آر آئی ٹی ای ایس ماڈل ٹینڈر دستاویز کی تیاری اور سیوریج، گندے پانی کے انتظام اور سالڈ ویسٹ مینجمنٹ کے شعبے میں خریداری میں مزید مدد کرے گا۔
ایس بی ایم 2.0 کے دائرہ کار کے تحت، کوڑے سے پاک شہر بنانے کے مجموعی وژن کے ساتھ ٹھوس کچرے کے پائیدار بندوبست پر زور دیا گیا ہے۔ ایم او ایچ یو اے اور آر آئی ٹی ای ایس کے درمیان مفاہمت نامے سے ریاستوں/یو ایل بیز کو اس قابل بنائے گا کہ وہ مشن کے اقدامات کو مؤثر طریقے سے نافذ کر سکیں جو عالمی سطح پر محفوظ اور پائیدار صفائی تک ، منفی اثرات کے محفوظ سد باب اور نقل و حمل، علاج، اور صحت عامہ میں وسیع تر تبدیلیوں کے لیے دوبارہ استعمال کے ذریعےرسائی فراہم کرتے ہیں ۔
سائنس اور ٹیکنالوجی کی وزارت
سی ایس آئی آر-سی ایم ای آر آئی آکسیجن انرچمنٹ یونٹ - ممکنات سے بھرپور ایک کثیر جہتی حیات بخش آلہ
8 اپریل، نئی دہلی: آکسیجن انرچمنٹ یونٹ وہ آلہ ہوتا ہے جو ہوا سے نائٹروجن کو ہٹا کر ہمارے ارد گرد کی ہوا سے آکسیجن اکٹھا کرتا ہے۔ یہ جمع کردہ آکسیجن سانس کے مریضوں کو آکسیجن ماسک یا ناک کے ذریعے منتقل کی جاتی ہے۔ اس آلے کو دور دراز کے مقامات، گھروں یا اسپتالوں میں پھیپھڑے کی بیماریوں ، کرونیک ہائپوکیمیا اور پلمونری ایڈیما کے مریضوں کے لیے استعمال کیا جاسکتا ہے۔ اسے شدید سلیپ ایپنیا  کے علاج کے طور پر بھی استعمال کیا جاسکتا ہے۔
سی ایس آئی آر-سی ایم ای آر آئی کے ذریعے مقامی طور پر تیار کردہ آکسیجن انرچمنٹ یونٹ پریشر سوئنگ ایڈسورپشن  کے اصول پر کام کرتا ہے اور ایک مخصوص دباؤ کے تحت ہوا سے نائٹروجن کو ہٹانے کے لیے زیولائٹ کالموں کا استعمال کرتا ہے جس سے آکسیجن کی کثافت بڑھ جاتی ہے۔ آکسیجن انرچمنٹ یونٹ میں کمپریسر، 3/2 والو ہوتے ہیں جو سولی نوئڈ، فلو میٹر اور پری فلٹر سب سسٹم کے ذریعے چلائے جاتے ہیں۔ کمپریسر دباؤ والی ہوا کو ماڈیول میں بھیجتا ہے اور نائٹروجن پر زیادہ کمپریشن کی وجہ سے آکسیجن پرمیٹ سائیڈ پر انرچ ہونے لگتی ہے۔ معلق ذرات، وائرس، ہوا میں موجود بیکٹیریا دست یاب ایچ ای پی اے فلٹرز کے ذریعے فلٹر کیے جاتے ہیں۔ یونٹ کی جانچ آئی ای سی 60601-1 3.1 ایڈیشن 2012 برقی آات کے تحفظ کے ضوابط کے مطابق ٹی یو وی رین لینڈ، بنگلور میں کی گئی جب کہ سی ایس آئی آر-سی ایم ای آر آئی نے اپنے ادارے میں آکسیجن انرچمنٹ فیصد کی جانچ کی ہے۔ سی ایس آئی آر-سی ایم ای آر آئی ذریعے تیار کردہ آکسیجن انرچمنٹ یونٹ 30 ایل پی ایم آکسیجن سے بھرپور ہوا فراہم کرنے کی صلاحیت رکھتا ہے یہ خوبی دیگر تجارتی طور پر دست یاب یونٹوں میں نہیں پائی جاتی۔ مشین 0.5 آئی پی ایم کے درستی کے ساتھ بہاؤ کو کنٹرول کر سکتی ہے۔ یہ سہولت ہائی فلو آکسیجن تھراپی میں مدد کرے گی، جو کووڈ-19 کے مریضوں کے علاج اور انتظام کا ایک بہتر طریقہ ثابت ہوا ہے۔
تجارتی طور پر دست یاب آکسیجن انرچمنٹ یونٹ سطح سمندر سے 8000فٹ تک کام کرتے ہیں۔ ایک متبادل پلگ ان ماڈیول کے ساتھ، یہ یونٹ قدرے کم بہاؤ کی شرح سے 14,000 فٹ کی اونچائی تک کام کر سکتا ہے اور اس طرح ہنگامی صورت حال میں اونچائی والے علاقوں میں بھی اسے استعمال کرنا بہت آسان ہو جاتا ہے۔
اگرچہ ملک کے کچھ دیگر تحقیقی اداروں نے بھی یہ نظام تیار کیا ہے، تاہم سی ایس آئی آر-سی ایم ای آر آئی کا نظام 93 فیصد آکسیجن کو کثیف کرنے کی سطح اور 5 ایل پی ایم اخراج کے ساتھ سب سے آگے ہے جو صرف 27-35 فیصد کے قریب آوٹ فلو فراہم کرتا ہے۔ یونٹ کی کارکردگی کو بینچ مارک کیا گیا ہے جو نامور کثیر ملکی کمپنیوں کے بینچ مارک کے مساوی ہے۔
پروفیسر  ہریش ہیرانی ڈائرکٹر سی ایس آئی آر-سی ایم ای آر آئی نے اس نظام کے بارے میں بتایا کہ سی ایس آئی آر-سی ایم ای آر آئی کے ذریعے تیار کردہ آکسیجن انرچمنٹ یونٹ گھروں، اسپتالوں، دفاعی فورسز خاص طور پر اونچائی والے علاقوں اور دور دراز کے دیہی علاقوں کے لیے بہت فائدہ مند ثابت ہوسکتا ہے۔ یہ کووڈ-19 کے مریضوں کے علاج کے لیے زیادہ موثر اور اہم ہوسکتا ہے۔ انھوں نے یہ بھی بتایا کہ یہ یونٹ آکسیجن سلنڈر اور وینٹی لیٹرکی مانگ کو کم کرنے میں مدد دے سکتا ہے اور فضائی آلودگی میں اضافے کی وجہ سے اس کی طلب میں بہت تیزی سے اضافہ ہونے کا امکان ہے کیوں کہ یہ بہترین صحت بخش ماحول کے لیے آکسیجن کی مناسب سطح کو برقرار رکھنے کے لیے بھی مفید ہے۔
یونٹ کی لاگت تقریباً 35,000 روپے ہے۔ اس کو ٹیکنالوجی میسرز زین میڈیکل ٹیکنالوجیز پرائیویٹ لمیٹڈ، رنگا ریڈی، تلنگانہ کو منتقل کردیا گیا ہے۔
خوراک کی ڈبہ بندی کی صنعتوں کی وزارت
میگا فوڈ ایونٹ 2023 سے متعلق سرگرمیوں پر صنعتی تنظیموں /تجارتی چیمبرز/آئی پی اے/کاروباری ایجنسیوں کے ساتھ ایف پی آئی کی سکریٹری کی گول میز میٹنگ
ایف پی آئی کی سکریٹری محترمہ انیتا پراوین نے جمعرات، 12 جنوری 2023 کو وگیان بھون انیکسی، نئی دہلی میں میگا فوڈ ایونٹ 2023 سے متعلق سرگرمیوں پر بین الاقوامی صنعتی تنظیموں / تجارتی چیمبرز / کاروباری ایجنسیوں کے ساتھ ایک گول میز بات چیت کی صدارت کی۔ گول میز بات چیت کے سلسلے میں یہ چوتھا سیشن تھا جو اہم اسٹیک ہولڈرز جیسے کہ بڑی ایگری فوڈ کمپنیوں، ریاستوں اور مرکز کے زیر انتظام علاقوں کے ریزیڈنٹ کمشنروں، مرکزی وزارتوں اور محکموں و دیگر متعلقہ اسٹیک ہولڈرز کے ساتھ منعقد کیا جا رہا ہے۔ اس گول میز کانفرنس میں 13 ممالک کے نمائندوں نے شرکت کی۔
کلیدی خطاب کے دوران، ایف پی آئی کی سیکرٹری نے شرکاء کو بتایا کہ میگا فوڈ ایونٹ کا انعقاد 3 سے 5 نومبر 2023 کے درمیان نئی دہلی میں کیا جائے گا۔ انہوں نے شرکاء کی اس بات کے لئے حوصلہ افزائی کی کہ وہ میگا فوڈ ایونٹ سے متعلق اپنی معلومات اور توقعات کا اشتراک کریں جو فارم سے لے کر کانٹے تک تمام اسٹیک ہولڈرز جیسے پروسیسرز، آلات بنانے والے، ٹیکنالوجی فراہم کرنے والے، اسٹارٹ اپ اختراع کاروں وغیرہ کو مواقع فراہم کرے گا۔
تمام شرکاء وزارت کے ساتھ شراکت داری اور میگا فوڈ ایونٹ 2023 کے پیش خیمہ کے طور پر منصوبہ بندی کی گئی مختلف سرگرمیوں میں ان کی مدد کرنے کے خواہشمند تھے۔ شرکا کی جانب سے جو بعض مشورے /فیڈ بیک دیئے گئے ان میں ملاقاتیں، بہتر رسائی کے لیے مشترکہ پروموشنل سرگرمیاں اور باہمی فوائد کو بروئے کار لانا وغیرہ شامل ہیں۔
ایف پی آئی کی سکریٹری نے حاضرین پر زور دیا کہ وہ ایگری فوڈ سیکٹر میں عالمی کمپنیوں، پالیسی سازوں اور ماہرین کی فعال شرکت کو یقینی بنانے کے لیے وزارت کی مدد کریں تاکہ اس تقریب کو شاندار طریقے سے کامیاب بنایا جا سکے۔
بین الاقوامی ایسوسی ایشنوں/کاروباری چیمبرز کی بھی حوصلہ افزائی کی گئی کہ وہ اپنے نیٹ ورک سے فائدہ اٹھائیں اور مشترکہ پروموشنل سرگرمیوں کے ذریعے متعلقہ ایجنسیوں کی طرف سے منصوبہ بند آئندہ تقریبات کے ذریعے اضافی تعاون فراہم کریں۔
مزید یہ کہ سرمایہ کاری کی سہولت فراہم کرنے والے سیل  کو میگا ایونٹ کے بارے میں مزید معلومات کا اشتراک کرنے کے ساتھ ساتھ تعاون کے ممکنہ شعبوں کو تلاش کرنے کے لیے تمام شرکاء سے رابطہ قائم کرنے کی ہدایت بھی کی گئی ہے۔
۔۔۔۔۔۔۔۔۔۔
ش ح۔ ج ق۔ ن ا۔
U-418
(Visitor Counter : 84
وزارت اطلاعات ونشریات
وزارت برائے اطلاعات و نشریات اور پرساربھارتی بھارت پرو2021 کے لئے تیار
، بھارت پرو، جو کہ ایک زبردست تقریب ہے، ہر سال یوم جمہوریہ تقریبات کے موقع پر منعقد کی جاتی ہے۔ اس تقریب میں حب الوطنی کا جذبہ پیدا کرنے کا تصور پنہاں ہے ، ساتھ ہی اس سے ملک کی مالامال اور متنوع ثقافت کا اظہار بھی ہوتا ہے۔ 26 سے 31 جنوری 2021 کے درمیان منعقد ہونے والا بھارت پرو،اس مرتبہ کووِڈ وبائی مرض کے نتیجے پی میں پیدا ہوئی صورتحال کی وجہ سے وزارت سیاحت کے ذریعہ ورچووَل پلیٹ فارم پر منعقد ہوگا۔ اس ورچووَل پلیٹ فارم میں ریاستوں، مرکز کے زیر انتظام علاقوں اور مختلف وزارتوں کی تھیم پویلین بھی شامل ہوں گی۔ بھارت پرو کا موضوع آتم نربھر بھارت اور ایک بھارت شریشٹھ بھارت پر بھی مرتکز ہوگا۔
قومی براڈ کاسٹر ، پرسار بھارتی ثقافتی گوناگونیت اور قومی یکجہتی کے فروغ میں اہم کردار ادا کرتا ہے۔ پرسار بھارتی بھی بھارت پرو کے ورچووَل پلیٹ فارم پر اپنا اسٹال کی نمائش کرے گا اور یہ اپنے پروگراموں کی جھلکیوں کے ذریعہ ایک بھارت شریشٹھ بھارت کے تئیں اپنی کوششوں کو پیش کرے گا۔ ورچووَل اسٹال کی ایک جھلک نیچے دی گئی ہے۔
پبلی کیشن ڈویژن ، وراثت لفظوں کی، احساس ہندوستانیت کا، کے موضوع کے ساتھ اولین ورچووَل ’’بھارت پرو 2021‘‘ میں شرکت کرے گا۔ بھارت کی گوناگونیت اور جذبے کا جشن مناتے ہوئے، ڈی پی ڈی کی ورچووَل پویلین آرٹ اور ثقافت، تاریخ اور ورثہ، جدید بھارت کے معمار وں کی سوانح حیات پر بے شمار کتابوں کے علاوہ ’ایک بھارت شریشٹھ بھارت‘ سیریز کی کتابوں کی بھی نمائش کرے گا۔
گاندھی کے خیالات پر کتابیں شائع کرنے والے سرکردہ پبلشروں میں سے ایک، پبلی کیشن ڈیویزن مہاتما گاندھی پر منتخبہ کتابوں کی بھی نمائش کرے گا۔ وزیٹرس صدر جمہوریہ ، نائب صدرجمہوریہ اور وزیر اعظم کی تقاریر پر مشتمل کتابیں بھی براؤز کر سکتے ہیں، اس کے علاوہ بچوں کا ادب، قومی تحریک آزادی، راشٹرپتی بھون سیریز وغیرہ سمیت مختلف موضوعات پر کتابیں ملاحظہ کی جا سکتی ہیں۔
اپنی کتابوں کو نمائش کے لئے پیش کرنے کے علاوہ، پبلی کیشن ڈیویزن، یوجنا، کروکشیتر، آج کل اور بال بھارتی جیسے اپنے چار ماہانہ جرائد اور اپنے ہفتہ واری جریدے امپلائمنٹ نیوز کی بھی نمائش کرے گا۔ پبلی کیشن ڈیویزن کے یہ جرائد ترقی سے متعلق مسائل پر بات چیت کے لئے پلیٹ فارم فراہم کرتے ہیں ، ساتھ ہی یہ جرائد حکومت ہند کی کلیدی پہل قدمیوں کے تعلق سے شہریوں اور دیگر حصہ داران کو قومی نقطہ نظر سے واقف کرانے میں بھی مددگار ثابت ہوتے ہیں۔
بیورو آف آؤٹ ریچ کمیونی کیشن مہاتما گاندھی کی 150ویں سالگرہ کی نمائش کا مواد بھارت پرو کے اس ایڈیشن میں لےکر آرہا ہے۔اس میں نمائش کے تعلق سے ’سووَچھ بھارت، سشکت بھارت، باپو کے سپنوں کا بھارت‘ کے موضوع پر تصاویر، ویڈیوز، اینی میشن اور سوال و جواب شامل ہوں گے۔ ’سنکلپ سے سدھی تک‘ کے تحت حکومت ہند کے ذریعہ حاصل کی گئیں مختلف کامیابیوں کو اجاگر کرتے ہوئے ، وزیر اعظم جناب نریندر مودی کے اقوال کے ساتھ ’میرے خوابوں کا بھارت‘ کے موضوع پر کٹ آوٹ آف انڈیا میں مہاتما گاندھی پر ویڈیو اور متحرک اینی میشن بھی پیش کی جائیں گی۔ بقیہ نمائش کے حصے میں مہاتماگاندھی کی زندگی میں مختلف حصولیابیوں سے متعلق نایاب فوٹیج اور 50ویں آئی ایف ایف آئی کی تصاویر اور مختصر ویڈیو ز پیش کی جائیں گی۔
بھارت پرو 2021 کے لئے ویب سائٹ www.bharatparv2021.com
شماریات اور پروگرام کے نفاذ کی وزارت
ہندوستان میں پے رول رپورٹنگ – رسمی روزگار کا ایک تناظر
قومی شماریاتی دفتر ، شماریات اور پروگرام کے نفاذ کی وزارت نے مخصوص جہتوں میں پیش رفت کا جائزہ لینے کے لیے منتخب سرکاری اداروں کے پاس دستیاب انتظامی ریکارڈ کی بنیاد پر ستمبر، 2017 سے مئی، 2023 کی مدت پر محیط ملک میں روزگار کے منظر نامے  پر ایک پریس نوٹ جاری کیا ہے۔
تفصیلی نوٹ منسلک ہے۔
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 193.70 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست فعال معاملوں کی تعداد 19,509 ہے۔
فی الحال زیر علاج مریضوں کی شرح 0.05 فیصد ہے۔
سردست ملک میں شفایابی کی شرح 98.74 فیصد ہے۔
گزشتہ 24 گھنٹوں کے دوران 2,584 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,26,20,394 ہوگئی ہے۔
پچھلے 24 گھنٹوں کے دوران 3,712 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((0.84 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 85.13 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 4,41,989ٹیسٹ کئے گئے۔
وزارت ماہی پروری، مویشی پروری و ڈیری
بھارت نے 2019 میں ایف ایم ڈی اور برو سیلو سس پر قابو پانے کے لئے ٹیکہ لگانے کا دنیا کا اب تک کا سب سے بڑا پروگرام شروع کیا ،جس کا مقصد 53کروڑ 50 لاکھ مویشیوں کو منفرد پشو آدھار فراہم کرنا ہے
2019 میں نسل کو بہتر بنانے کے لئے مادۂ تولید کے مصنوعی طور پر رحم میں پہنچانے کے ملک گیر پروگرام کے تحت 11 لاکھ سے زیادہ مصنوعی انسیمی نیشنز کئے گئے
نئی دہلی یکم جنوری 2020 ۔ ایف ایم ڈی اور بروسیلوسس کے لئے مویشیوں کی بیماریوں پر قابو پانے کا قومی پروگرام حکومت نے ایف ایم ڈی اور بروسیلوسس کے لئے مویشیوں کی بیماری پر قابو پانے کے پروگرام کی ایک نئی اسکیم شروع کی ہے ۔ یہ اسکیم چوپایوں ، بھینسوں ،بھیڑوں ، بکریوں اور خنزیروں میں ایف ایم ڈی پر قابو پانے کے لئے 100فیصد ٹیکے لگاکر  پانچ سال کے لئے 13343 کروڑروپے کی لاگت کے ساتھ شروع کی گئی ہے ۔ اس اسکیم کے تحت سرکاری خزانے کے 50 ہزار کروڑروپے کے نقصان سے بچنے کی غرـض سے بروسیلوسس کے لئے چار سے آٹھ مہینے کی عمر کی 100فیصد گایوں کے ٹیکے لگائے جائیں گے ۔ ان بیماریوں کو جڑسے ختم کرنے کا طریق کار ایسا سب سے بڑا قدم ہے ، جو دنیا کے کسی بھی ملک نے کسی بیماری پرقابو پانے کے لئے انسانو ں یا مویشیوں کی ٹیکہ کاری کے لئے کیا گیا ہے ۔ اس پروگرام کے ساتھ ساتھ 53 کروڑ 50 لاکھ مویشیوں  کو منفرد پشو آدھار فراہم کئے جائیں گے ۔
مادہ تولید مصنوعی طریقے سے مادہ مویشیوں کے رحم میں پہنچانے کا ملک گیر پروگرام 
ملک میں 600اضلاع کے لئے ہر ضلع میں 20 ہزار مویشیوں کے لئے مصنوعی انسیمی نیشنز کا ملک گیر پروگرام حکومت نے ستمبر 2019 میں شروع کیا تھا، جو اپنی نوعیت کا سب سے بڑا پروگرام ہے ، جس کے لئے نسل کو بہتر بنانے کے مقصدسے مرکز کی طرف سے 100فیصد امداد فراہم کی گئی ہے ۔ مستقبل میں اس میں 600 اضلاع کے سبھی مویشیوں کو شامل کرلیا جائے گا تاکہ بھارت اس سلسلے میں 70فیصد نشانہ حاصل کرلے ۔ این اے آئی پی کے تحت 31 دسمبر 2019 تک 11 لاکھ سے زیادہ مویشیوں میں مصنوعی انسیمی نیشن کیا جاچکا تھا۔
دودھ کی کوالٹی سے متعلق پروگرام 24 جولائی 2019 کو کوالٹی دودھ پروگرام ڈی اے ایچ ڈی کا آغاز دودھ کے گھریلو استعمال کے لئے عالمی معیارات  کے حصول کے مقصدسے شروع کیا گیا تھا۔
20-2019 کے دوران اس پروگرام کے پہلے مرحلے میں ڈیری کے فروغ کے لئے قومی پرگرام اسکیم کے تحت 231 ڈیری پلانٹس کو مستحکم کرنے کے لئے منظوری دی گئی تاکہ دودھ میں کسی طرح کی ملاوٹ  کا پتہ لگانے کےلئے انہیں متعلقہ سازوسامان فراہم کردیا جائے ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔اس ۔ رم
U-6105
(Visitor Counter : 134
وزارت دفاع
ہندوستانی فوج کے سربراہان کی آٹھویں کانفرنس کا 16 ستمبر 2021 سے آغاز
نئی دہلی 15 ستمبر2021: ہندوستانی فوج کے سربراہان کی آٹھویں کانفرنس جس میں ہندوستانی فوج کے موجودہ اور سابق چیف آف آرمی اسٹاف شامل ہوتے ہیں، نئی دہلی میں سولہ سے اٹھارہ ستمبر 2021 کو منعقد ہوگی ۔ تین روزہ پروگرام کی اہم بات یہ ہوگی کہ اس میں نیپالی فوج کے سابق سربراہان کو بھی مدعو کیا گیا ہے جو ہندوستانی فوج کے اعزازی چیف تھے۔
یہ کانفرنس ہندوستانی فوج کے سابق آرمی چیف اور موجودہ لیڈر شپ کے درمیان تبادلہ خیال کا ایک پلیٹ فارم ہے۔ اس میں ہندوستانی فوج کی تیزی سے کایا پلٹ، دفاعی مینوفیکچرنگ میں آتم نربھرتا اور میک اِن انڈیا اقدامات کے ذریعہ خود کفالت اور جدید جنگیں لڑنے کے لئے ہندوستانی فوجیوں کو جدید طور طریقوں کی تربیت کی فراہمی جیسے معاملات زیر بحث آئیں گے۔
سابق فوجی سربراہان سولہ ستمبر 2021 کو نیشنل وار میموریل پر جاں نثاران وطن کو کل دائرے کی شکل میں خراج عقیدت پیش کریں گے۔ ہندوستانی فوج کے اعلیٰ افسروں کے ساتھ بات چیت کا ایک سیشن سترہ ستمبر 2021 کو ہوگا جس میں ہندوستانی فوج کے مختلف انتظامیہ اور ایچ آر پہلوؤں پر غور وخوض اور تبادلہ خیال کیا جائے گا۔
سربراہان سوسائٹی آف انڈین ڈیفنس مینوفیکچرر کے ارکان کے ساتھ بھی بات چیت کریں گے جس میں انھیں ہندوستانی فوج اور دفاعی سازوسامان تیار کرنے والے دیسی صنعت کاروں کے درمیان تال میل کے بارے میں بتایا جائے گا۔ فوج کے سربراہان ان باصلاحیت فوجیوں سے بھی ملاقات کریں گے جنھوں نے حال ہی میں اختتام پزیر ہونے والے اولمپک گیمز، ٹوکیو میں اپنی شاندار کارکردگی سے ملک کا سر فخر سے بلند کیا ہے۔
سٹرک ٹرانسپورٹ اور شاہراہوں کی وزارت
سڑک ٹرانسپورٹ اور شاہراہوں کی مرکزی وزارت نے دِوِیانگجنوں کی ملکیت والی اور غیر مجاز کیریج گاڑیوں کے سلسلے میں ریاستوں / مرکز کے زیر انتظام علاقوں کے ذریعے دی جانے والی مختلف چھوٹ،سہولتوں اور راحت کے لیے ایڈوائزری جاری کی ہے
نئی دہلی،13 نومبر ، دِوِیانگجنوں کو مزید سہولت فراہم کرنے کی خاطر سڑک ٹرانسپورٹ اور شاہراہوں کی وزارت نے ریاستوں/ مرکز کے زیر انتظام علاقوں کے لیے ایڈوائزری جاری کی ہے۔ اور ان سے کہا ہے کہ ریاستوں / مرکز کے زیر انتظام علاقوں کی طرف سے غیر مجاز گاڑیوں کو فراہم کی جانے والی مختلف قسم کی چھوٹ/ ا ٓسانیاں/ راحت دِوِیانگجنوں کی ملکیت والی گاڑیوں کو فراہم کی جائیں۔
وزارت نے اس سے پہلے سی ایم وی آر 1989 کے فارم 20 میں ترمیم کے لیے 22 اکتوبر 2020 کو جی ایس آر 661  جاری کی تھی جس کے ذریعے موٹرگاڑیوں کی خریداری / ملکیت/ آپریشن کے ذریعے حکومت کی مختلف اسکیموں کے تحت دِوِیانگجنوں  کو فراہم کیے جانے والے جی ایس ٹی کے اور دیگر فائدے ملکیت کا اندراج کرکے فراہم کیے جانے تھے۔ان ترمیمات کے ذریعے ملکیت کی اس طرح کی تفصیلات کا مناسب اظہار ہوگا اور دِوِیانگجن مختلف اسکیموں کے تحت یہ فائدے حاصل کرسکیں گے۔
وزارت دفاع
نئے دفاعی منصوبوں کا آغاز
رکشا راجیہ منتری جناب اجے بھٹ نے 21 مارچ، 2022 کو راجیہ سبھا میں مس سروج پانڈے کے سوال کا تحریری جواب دیتے ہوئے درج ذیل معلومات فراہم کیں:
یکم اکتوبر 2021 سے سات نئے دفاعی پبلک سیکٹر کے منصوبوں کا قیام عمل میں آیا ہے، جس کے تحت ملک میں جدید اسلحے اور گولہ بارود بنانے کے لیے گزشتہ سات سالوں میں اسلحہ فیکٹری بورڈ  کی 41 پیداواری اکائیوں کو بدلا گیا۔ اس کے علاوہ، دفاعی صنعت کا شعبہ جو ابھی تک پبلک سیکٹر کے لیے ریزرو ہوا کرتا تھا، اسے مئی 2001 میں ہندوستانی پرائیویٹ سیکٹر کی شرکت کے لیے 100 فیصد کھول دیا گیا۔ گزشتہ پانچ سالوں میں، حکومت نے پرائیویٹ سیکٹر کے لیے کل 214 دفاعی صنعتی لائسنس بھی جاری کیے، جن میں سے 43 صنعتوں نے پیداوار کا کام شروع کر دیا ہے۔
حکومت نے گزشتہ چند برسوں میں ’میک ان انڈیا‘ پروگرام کے تحت پالیسی سے متعلق کئی پہل کی ہے اور ملک میں مینوفیکچرنگ انڈرٹیکنگ اور پرائیویٹ صنعتوں کے کام کی صلاحیت کو بڑھانے کے لیے اصلاحات بھی کیے گئے ہیں، جس کے لیے انہیں دفاعی ساز و سامان کی دیسی ڈیزائن، ڈیولپمنٹ اور مینوفیکچر کی ترغیب دی گئی۔ حکومت کے ذریعے درج ذیل قدم اٹھائے گئے ہیں:
- صنعت کی قیادت میں ڈیزائن اور ڈیولپمنٹ کے لیے 18 بڑے پلیٹ فارموں کا اعلان۔
- سروسز کے کل 209 سامانوں کی دو ’مثبت دیسی فہرستوں‘ اور ڈیفنس پبلک سیکٹر انڈرٹیکنگ  کے کل 2851 سامانوں کی ایک ’مثبت دیسی فہرست‘ کا نوٹیفکیشن، جس کے لیے ان کی ٹائم لائن ختم کے آگے درآمد کرنے پر پابندی ہوگی۔
- ایم ایس ایم ای سمیت ہندوستانی صنعت کے ذریعے ملک کے اندر ہی سامان تیار کرنے کے لیے ’سریجن‘ نام کے پورٹل کی شروعات۔
- اسٹارٹ اپس اور بہت چھوٹی، چھوٹی اور اوسط درجے کی صنعتوں  کی شمولیت سے دفاعی مہارت کے لیے اختراعات  اسکیم کی شروعات۔
- صنعتوں کے لیے لائسنس جاری کرنے کے عمل کو آسان بنانا، تاکہ ان کی مدت کو زیادہ دنوں تک کے لیے بڑھایا جا سکے۔
- اسلحوں فیکٹریوں کو خود مختار بنانے اور ان کی اثر انگیزی بڑھانے اور ترقی کے نئے امکانات کو فروغ دینے کے لیے، حکومت نے او ایف بی کو کارپوریٹ بنا دیا ہے اور اسے سات نئے دفاعی پبلک سیکٹر کے منصوبوں میں بدل دیا ہے۔
- بنانے کے طریقوں کو آسان کر دیا گیا ہے۔
- سرکاری خریداری  کے 2017 کے حکم نامہ کا نفاذ۔
- دو دفاعی صنعتی گلیاروں کی تعمیر، ایک اتر پردیش میں اور دوسرا تمل ناڈو میں۔
مواصلات اور اطلاعاتی ٹیکنالوجی کی وزارت
ٹیلی کام ریگولیٹری اتھارٹی آف انڈیا نے مسوداتی ٹیلی کمیونکیشن  خدمات بین رابطہ ضوابط 2022 پر عوامی تبصرے کی مدت میں توسیع کی
ٹیلی کام ریگولیٹری اتھارٹی آف انڈیا نے مسوداتی ٹیلی کمیونیکیشن  سروسزانٹر کنکشن   ریگولیشنز 2022 پر اسٹیک ہولڈرز کے تبصروں اور اعتراضات کی مدت میں توسیع کردی ہے۔ اسٹیک ہولڈرز سے تحریری تبصرے وصول کرنے کی آخری تاریخ 7 اکتوبر 2022 اور اعتراضات کے لیے 21 اکتوبر 2022 مقرر کی گئی تھی۔ کچھ اسٹیک ہولڈرز کی درخواست پر، تحریری تبصرے جمع کرانے کی آخری تاریخ 4 نومبر 2022 تک بڑھا دی گئی تھی اور جوابی تبصرے کی آخری تاریخ، اگر کوئی ہے تو، 18 نومبر 2022 تک بڑھا دی گئی ہے۔
اب، صنعت کے کچھ پیشہ ور افراد نے مسوداتی ٹیلی کمیونیکیشن  سروسز کنکشن   ریگولیشنز 2022 پر اپنے تبصرے بھیجنے کے لیے مزید توسیع کی درخواست کی ہے۔ اس کے پیش نظر تحریری تبصرے جمع کرانے کی آخری تاریخ 18 نومبر 2022 تک بڑھانے کا فیصلہ کیا گیا ہے۔ اعتراضات، اگر کوئی ہیں، 2 دسمبر 2022 تک جمع کیے جا سکتے ہیں۔ مزید توسیع کی درخواستوں پر غور نہیں کیا جائے گا۔
تبصرے اور جوابی تبصرے ترجیحاتی بنیاد پر advbcs-2@trai.gov.in and jtadv-bcs@trai.gov.in جیسے ای میل کے ذریعے بھیجا جا سکتا ہے۔ مزید معلومات کے لیے جناب انل کمار بھاردواج، مشیر  اور کیبل سروسز) سے اس نمبر +91-11-23237922 پر رابطہ کیا جا سکتا ہے۔
وزیراعظم کا دفتر
وزیر اعظم نے مہاراشٹر سمردھی مہامارگ، ناگپور کا افتتاح کیا
وزیراعظم جناب نریندر مودی نے آج ناگپور میں ہندو ہردے سمراٹ بالا صاحب ٹھاکرے مہاراشٹر سمردھی مہامرگ کے پہلے مرحلے کا افتتاح کیا، جو 520 کلومیٹر طویل ہے اور ناگپور اور شرڈی کو جوڑتا ہے۔
وزیر اعظم نے ٹویٹ کیا:
’’ہم اعلی معیار کے بنیادی ڈھانچے کی فراہمی کے لیے عزم بستہ ہیں اور ناگپور اور شرڈی کے درمیان مہامارگ اس کوشش کی ایک کڑی ہے۔ اس جدید سڑک منصوبے کا افتتاح کیا اور مہامارگ پر بھی گاڑی چلائی۔ مجھے یقین ہے کہ اس سے مہاراشٹر کی اقتصادی ترقی میں مدد ملے گی۔‘‘
وزیر اعظم کی آمد پر ان کا استقبال کیا گیا اور ان کے ساتھ مہاراشٹر کے وزیر اعلیٰ جناب ایکناتھ شندے، مہاراشٹر کے گورنر جناب بھگت سنگھ کوشیاری، مہاراشٹر کے نائب وزیر اعلیٰ جناب دیویندر فڑنویس اور سڑک نقل و حمل اور شاہراہوں کے مرکزی وزیر جناب نتن گڈکری بھی موجود تھے۔
پس منظر
وزیر اعظم جناب نریندر مودی نے ہندو ہردے سمراٹ بالا صاحب ٹھاکرے مہاراشٹر سمردھی مہامرگ کے پہلے مرحلے کا افتتاح کیا، جو 520 کلومیٹر کا فاصلہ طے کرتا ہے اور ناگپور اور شرڈی کو جوڑتا ہے۔
سمردھی مہامرگ یا ناگپور-ممبئی سپر کمیونیکیشن ایکسپریس وے پروجیکٹ ملک بھر میں بہتر رابطے اور بنیادی ڈھانچے کے وزیر اعظم کے وژن کو عملی جامہ پہنانے کی سمت میں ایک اہم قدم ہے۔ تقریباً 55،000 کروڑ روپے کی لاگت سے تعمیر کیا جا رہا 701 کلومیٹر ایکسپریس وے - ہندوستان کے سب سے طویل ایکسپریس وے میں سے ایک ہے، جو مہاراشٹر کے 10 اضلاع اور امراوتی، اورنگ آباد اور ناسک کے ممتاز شہری علاقوں سے گزرتا ہے۔ ایکسپریس وے سے ملحقہ 14 دیگر اضلاع کے رابطے کو بہتر بنانے میں بھی مدد ملے گی، اس طرح ودربھ، مراٹھواڑہ اور شمالی مہاراشٹر کے علاقوں سمیت ریاست کے تقریباً 24 اضلاع کی ترقی میں مدد ملے گی۔
وزیر اعظم گتی شکتی کے تحت مربوط منصوبہ بندی اور بنیادی ڈھانچے کے رابطے کے منصوبوں کے مربوط نفاذ کے وزیر اعظم کے وژن کو آگے بڑھاتے ہوئے سمردھی مہامارگ دہلی ممبئی ایکسپریس وے، جواہر لال نہرو پورٹ ٹرسٹ اور اجنتا ایلورا غاروں، شرڈی، ویرول، لونار وغیرہ جیسے سیاحتی مقامات سے منسلک ہوگا۔ سمردھی مہامارگ مہاراشٹر کی اقتصادی ترقی کو ایک بڑا فروغ فراہم کرنے میں انقلاب آفریں ثابت ہوگا۔
کامرس اور صنعت کی وزارتہ
محکمہ فروغ صنعت اور اندرونی تجارت کے ذریعہ متروک ڈاٹا کو ہٹانے کے لیے آئی ای ایم ڈاٹا کی صفائی اور اپ ڈیٹ کرنے کا عمل
ڈی پی آئی آئی ٹی نے 15 جولائی 2021 سے درخواست دہندگان کو اپنے آئی ای ایم کے حوالے سے ڈاٹا کو اپ ڈیٹ کرنے / از سرنو توثیق کرنے کی سہولت فراہم کرنے کے لیے جی 2 بی پورٹل میں علیحدہ ونڈو فراہم کی ہے
نئی دہلی۔ 19 اگست متروک ڈاٹا کو ہٹانے اور مختلف صنعتوں / کاروباری برادریوں نیز صارفین کو مستند صنعتی ڈاٹا فراہم کرنے کی غرض سے محکمہ برائے فروغ صنعت اور اندرونی تجارت  کے ذریعہ آئی ای ایم ڈاٹا کی صفائی اور اپ ڈیٹ کرنے کا عمل شروع کیا گیا ہے۔ اس عمل میں کاروباری افراد کی جانب سے جاری کردہ آئی ای ایم کے حوالے سے ڈاٹا کو اپ ڈیٹ کرنے/ توثیق کرنے کا تصور شامل ہے۔
آئی ای ایم درخواستوں کو بھرنے کے لیے ڈی پی آئی آئی ٹی نے پہلے ہی 25.03.2021 سے ایک ترمیم شدہ جی 2 بی پورٹل  لانچ کیا ہے ، اور یونٹوں کے مقام سے قطع نظر کمپنی/کاروباری ادارے کے حق میں ایک آئی ای ایم جاری کیا جا رہا ہے۔ 15.07.2021 سے جی 2 بی پورٹل میں ایک علیحدہ ونڈو فراہم کی گئی ہے تاکہ درخواست دہندگان کو پورٹل میں لاگ ان کرکے اپنے آئی ای ایم سے متعلق ڈاٹا کو اپ ڈیٹ/از سرنو توثیق کرنے کی سہولت فراہم کی جا سکے۔ آن لائن عمل میں درخواست گزاروں کی رہنمائی کے لیے جی 2 بی پورٹل پر یوزر مینوئل اور ویڈیو ٹیوٹوریل دستیاب کیے جائیں گے۔ ڈاٹا میں کوئی تبدیلی نہ ہونے پر بھی تمام آئی ای ایم ہولڈرز کو درخواست جمع کرانی ہوگی۔ کوئی فیس قابل ادائیگی نہیں ہوں گی۔آئی ای ایم کی صفائی کا منصوبہ درج ذیل ہے:
|
|
مرحلہ
|
|
آئی ای ایم جاری ہونے کا سال
|
|
آئی ای ایم کی صفائی کا ٹائم لائن
|
|
مرحلہ – 1
|
|
2018-2021
|
|
15.07.21-30.09.21
|
|
مرحلہ – 2
|
|
1991-2017
|
|
1.10.21 –31.05.2022
درخواست دہندگان کو جہاں ضروری ہو وہاں معاون دستاویزات اپ لوڈ کرنا ہوگا۔ درخواستوں کی تصدیق کے بعد ، درخواست دہندگان کو کیو آر کوڈ سیکورٹی کے ساتھ سسٹم سے جنریٹ ہونے والی منظوری جاری کی جائے گی ۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-8142
(Visitor Counter : 121